Skjaldbakan sem sést á myndinni hér fyrir ofan hefur fengið nafnið Hneta ( Peanut ) , vegna þess að hún er eiginlega eins og jarðhneta í laginu . Þessi lögun hennar er því miður ekki komin til af góðu . Hneta á heima í Missouri í Bandaríkjunum . Þegar hún var lítil flækti hún sig í plasti utan af goskippu , plastið vafðist utan um hana miðja og þegar hún óx og þroskaðist hafi plastið þau áhrif að skelin utan um Hnetu breytti lögun sinni . Þess vegna er Hneta eins og jarðhneta í laginu . Vísindamenn telja að Hneta hafi orðið fyrir því óhappi að flækjast í plastinum á níunda áratugnum en það var ekki fyrr en 1993 sem henni var bjargað og plastið tekið utan af henni . Allan þennan tíma hefur Hneta verið berskjölduð þar sem ástand skeljarinnar gerir henni erfiðara um hreyfingar og öndun en venjulegum skjaldbökum . Hneta er nú í umsjón vísindamanna og er orðin fræg í Missouri fyrir þátttöku sína í herferðum fyrir endurvinnslu og betri umhirðu um Missouri ríkið . Hneta hefur vakið athygli um allan heim sem fulltrúi þeirra sem vilja stuðla að endurvinnslu og vitundarvakningu um umhverfið okkar . Vonandi verður óhapp Hnetu til þess að allir fara að taka virkari þátt í því að passa uppá umhverfið og draga úr þeirru mengun sem rusl getur valdið .